****

**R E P U B L I K A E SH Q I P Ë R I S Ë**

**KUVENDI**

**PROJEKTLIGJ**

**Nr.\_\_\_\_\_\_, datë \_\_\_\_.\_\_\_.2024**

**PËR**

**DISA SHTESA DHE NDRYSHIME NË LIGJIN NR. 64/2014, “PËR PUSHTETET DHE AUTORITETET E DREJTIMIT E TË KOMANDIMIT TË FORCAVE TË ARMATOSURA TË REPUBLIKËS SË SHQIPËRISË”, I NDRYSHUAR**

Në mbështetje të neneve 78, 83, pika 1 dhe 169, pika 4, të Kushtetutës së Republikës së Shqipërisë, me propozimin e Këshillit të Ministrave, Kuvendi i Republikës së Shqipërisë

**V E N D O S I:**

Në ligjin nr. 64/2014, “Për pushtetet dhe autoritetet e drejtimit e të komandimit të Forcave të Armatosura të Republikës së Shqipërisë”, të ndryshuar, bëhen këto ndryshime dhe shtesa:

**Neni 1**

Pas pikës 12, të nenit 6, shtohen pikat 12/1 dhe 12/2, me këtë përmbajtje:

“12/1. “Plani i Vendosjes i Forcave të Armatosura”, është plani i vendosjes i Forcave të Armatosura me karakter strategjik, në të cilin përcaktohen vendndodhja e zonave dhe objekteve ku kryejnë aktivitetin e tyre ditor për punë, jetesë, stërvitje, përgatitje për operacione, përkujdesje, si dhe mbështetje logjistike dhe administrative Forcat e Armatosura në territorin e Republikës së Shqipërisë.”

“12/2. “Pronat jashtë Planit të Vendosjes së Forcave të Armatosura” janë ato pasuri të paluajtshme shtetërore, që janë në përgjegjësi administrimi të Ministrisë së Mbrojtjes ose të një personi tjetër juridik, të krijuar sipas formave të parashikuara nga ligji, pranë Ministrisë së Mbrojtjes dhe që nuk janë pjesë e Planit të Vendosjes së Forcave të Armatosura.

**Neni 2**

1. Në titullin e kreut II dhe në nenin 7, hiqet fjala “strategjik”.
2. Në titullin e nenit 7, “pas fjalës “...komandimit...”, shtohet togfjalëshi “...të Forcave të Armatosura të Republikës së Shqipërisë.”

**Neni 3**

Në shkronjat “f”, të pikës 3, të nenit 9 dhe shkronjën “i”, të nenit 16, togfjalëshi “...dhe përhapjes...”, shfuqizohet.

**Neni 4**

Pas shkronjës “i”, të nenit 11, shtohet shkronja “j”, me këtë përmbajtje:

“j) përcakton rregullat e bashkëpunimit për përdorimin e kapaciteteve kombëtare në administrim të Forcave të Armatosura të Republikës së Shqipërisë në mbështetje të institucioneve të tjera shtetërore sipas fushave të tyre të përgjegjësisë.”

**Neni 5**

Në nenin 13 bëhen ndryshimet dhe shtesat, si më poshtë:

1. Shkronja “h”, e pikës 2 ndryshon dhe bëhet, si më poshtë:

“h) emëron, liron ose shkarkon nga detyra oficerët aktivë të Ministrisë së Mbrojtjes dhe strukturave të vartësisë së drejtpërdrejtë të Ministrisë së Mbrojtjes dhe oficerët me gradën “nënkolonel/kapiten i rangut të dytë” dhe “kolonel/kapiten i rangut të parë”, në Forcat e Armatosura, me propozim të shefit të Shtabit të Përgjithshëm të Forcave të Armatosura, me përjashtim të oficerëve me grada madhore;”

1. Pas shkronjës “h”, të pikës 2, shtohet shkronja “h/1”, me këtë përmbajtje:

“h/1) nxjerr në rezervë apo lirim oficerët aktivë të Forcave të Armatosura, me propozim të shefit të Shtabit të Përgjithshëm të Forcave të Armatosura, me përjashtim të oficerëve me grada madhore;”

1. Shkronja “j”, e pikës 2 ndryshon dhe bëhet, si më poshtë:

“j) komandon në një detyrë tjetër oficerët aktivë të Ministrisë së Mbrojtjes dhe strukturave të vartësisë së drejtpërdrejtë të Ministrisë së Mbrojtjes dhe oficerët me gradën, “nënkolonel/kapiten i rangut të dytë” dhe “kolonel/kapiten i rangut të parë”, në Forcat e Armatosura, për një periudhë kohe jo më shumë se 6 muaj, me të drejtë rikomandimi, me propozim të shefit të Shtabit të Përgjithshëm të Forcave të Armatosura, me përjashtim të oficerëve me grada madhore;”

1. Pas shkronjës “sh”, të pikës 2, shtohen shkronjat “t”, me këtë përmbajtje:

“t) i propozon për miratim Presidentit të Republikës, Planin e Vendosjes së Forcave të Armatosura.”

1. Pika 4, e nenit 13 ndryshon dhe bëhet, si më poshtë:

“4. Ministri i Mbrojtjes zëvendësohet nga zëvendësministri i Mbrojtjes në kryerjen e detyrave, sipas legjislacionit në fuqi.”

**Neni 6**

Në nenin 15 bëhen ndryshimet dhe shtesat, si më poshtë:

1. Pas shkronjës “m”, të pikës 9, shtohet shkronja “m/1”, me përmbajtje:

“m/1) emëron, liron ose shkarkon nga detyra oficerët aktivë të Forcave të Armatosura me gradën “nëntoger/nënlejtënant”, “toger/lejtënant”, “kapiten/kapitenlejtënant” dhe “major/kapiten i rangut të tretë”, me propozimin e komandantëve të Forcave, strukturave mbështetëse dhe të strukturave të vartësisë së drejtpërdrejtë të Shtabit të Përgjithshëm, me përjashtim të personelit oficer të strukturave të vartësisë së drejtpërdrejtë të Ministrisë së Mbrojtjes;”

1. Pas shkronjës “n”, shtohet shkronja “n/1”, me përmbajtje:

“n/1) miraton marrjen në punë me kontratë, për personelin civil në funksionet ushtar/civil (U/C) dhe nënoficer/civil (N/C) të strukturave të Forcave të Armatosura, me propozimin e komandantëve të Forcave, strukturave mbështetëse dhe të strukturave të vartësisë së drejtpërdrejtë të Shtabit të Përgjithshëm, me përjashtim të strukturave të vartësisë së drejtpërdrejtë të Ministrisë së Mbrojtjes dhe atyre që gëzojnë statusin e nëpunësit civil ose që janë në funksione oficer/civil (O/C);”

1. Pas shkronjës “p”, shtohet shkronja “p/1”, me përmbajtje:

“p/1) komandon në një detyrë tjetër oficerët aktivë të Forcave të Armatosura me gradën “nëntoger/nënlejtënant”, “toger/lejtënant”, “kapiten/kapitenlejtënant” dhe “major/kapiten i rangut të tretë”, për një periudhë kohe jo më shumë se 6 muaj, me të drejtë rikomandimi, përjashtuar personelin oficer të strukturave të vartësisë së drejtpërdrejtë të Ministrisë së Mbrojtjes;”

1. Shkronja “q” ndryshon dhe bëhet:

“q) “komandon në një detyrë tjetër, ushtarët aktivë, nënoficerët dhe personelin civil, me përjashtim të atyre që gëzojnë statusin e nëpunësit civil, atyre që janë në funksione oficer/civil (O/C) në strukturat e vartësisë së drejtpërdrejtë dhe nga një forcë, strukturë mbështetëse në një tjetër, për një periudhë kohe jo më shumë se 6 muaj, me të drejtë rikomandimi, me propozimin e komandantëve të Forcave, të strukturave mbështetëse dhe të strukturave të vartësisë së drejtpërdrejtë të Shtabit të Përgjithshëm të Forcave të Armatosura;”

1. Shkronja “r” ndryshon dhe bëhet:

“r) miraton kalimin në emërtesë të personelit nënoficer, ushtar dhe të personelit civil, me përjashtim të atyre që gëzojnë statusin e nëpunësit civil, ose që janë në funksione oficer/civil (O/C), në Forcave të Armatosura, me propozimin e komandantëve të Forcave, strukturave mbështetëse dhe të strukturave të vartësisë së drejtpërdrejtë të Shtabit të Përgjithshëm të Forcave të Armatosura;”

1. Pika 11, e nenit 15 ndryshon dhe bëhet, si më poshtë:

“11. Shefi i Shtabit të Përgjithshëm të Forcave të Armatosura zëvendësohet nga zëvendësshefi i Shtabit të Përgjithshëm të Forcave të Armatosura në kryerjen e detyrave, sipas legjislacionit në fuqi.”

**Neni 7**

Në nenin 18 bëhen shtesat, si më poshtë:

1. Në shkronjën “ç”, të pikës 5, të nenit 18, në fund të fjalisë pas fjalës “oficeri”, shtohet fjalia me këtë përmbajtje, si më poshtë:

“ç)...si dhe merr në punë me kontratë me miratim të shefit të Shtabit të Përgjithshëm të Forcave të Armatosura, personelin civil, i cili është në funksione ushtar/civil (U/C), nënoficer/civil (N/C).

1. Pas shkronjës “ç”, të pikës 5, të nenit 18, shtohet shkronja “ç/1”, me përmbajtje:

“ç/1) komandon në një detyrë tjetër nënoficerët aktivë, ushtarët aktivë dhe personelin civil të forcës apo strukturës mbështetëse që drejton, me përjashtim të atyre që gëzojnë statusin e nëpunësit civil ose që janë në funksione oficer/civil (O/C), për një periudhë kohe jo më shumë se 6 muaj.”

**Neni 8**

Pas kreut III, shtohet kreu III/1, me përmbajtje, si më poshtë:

**“KREU III/1**

**PLANI I VENDOSJES DHE ADMINISTRIMI I PRONAVE TË FORCAVE TË ARMATOSURA TË REPUBLIKËS SË SHQIPËRISË**

**Neni 23/1**

**Hartimi i Planit të Vendosjes**

1. Plani i Vendosjes së Forcave të Armatosura hartohet nga Shtabi i Përgjithshëm i Forcave të Armatosura, bazuar në Planin Afatgjatë të Zhvillimit të Forcave të Armatosura.
2. Plani i Vendosjes së Forcave të Armatosura përmban detyrimisht emërtimin dhe vendndodhjen e strukturës, si dhe koordinatat.
3. Procedurat për hartimin dhe rishikimin e Plani i Vendosjes, si dhe modeli i tij, miratohen me urdhër të ministrit të Mbrojtjes, me propozim të shefit të Shtabit të Përgjithshëm të Forcave të Armatosura.

**Neni 23/2**

**Kriteret e rishikimit të Planit të Vendosjes**

1. Plani i Vendosjes i Forcave të Armatosura rishikohet periodikisht çdo 5 vjet dhe në çdo kohë kur është e nevojshme, në rastet e mëposhtme:
2. ndryshime të nevojave të Forcave të Armatosura;
3. përputhshmërisë së nevojave operacionale për mbështetjen e operacioneve dhe të plotësimit të standardeve të NATO-s;
4. kur investime me rëndësi të veçantë për zhvillimin ekonomik të vendit apo kur ndërtime, përmirësime të infrastrukturës publike, prekin pjesërisht apo plotësisht një pronë brenda Planit të Vendosjes së Forcave të Armatosura.
5. Për qëllime të shkronjës “c”, të pikës 1 të këtij neni, investime me rëndësi të veçantë për zhvillimin ekonomik të vendit, përcaktohen rast pas rasti nga Këshillit të Ministrave, me propozimin e ministrit përgjegjës për ekonominë apo sipas vendimit të një organi kolegjial për dhënien e një statuti të veçantë për këto investime, sipas legjislacionit në fuqi.
6. Në çdo rast Shtabi i Përgjithshëm i Forcave të Armatosura garanton gatishmërinë operacionale të Forcave të Armatosura.

**Neni 23/3**

**Administrimi i pronave**

1. Pronat në përgjegjësi administrimi, administrohen nga Ministria e Mbrojtjes ose nga një personi tjetër juridik, i krijuar sipas formave të parashikuara nga ligji, pranë Ministrisë së Mbrojtjes për këtë qëllim, në përputhje me legjislacionin në fuqi.
2. Pronat brenda dhe jashtë Planit të Vendosjes mund të jepen për përdorim të dyfishtë në interes të Ministrisë së Mbrojtjes, për aq kohë sa nuk cenohen kapacitetet operacionale të Forcave të Armatosura të Republikës së Shqipërisë.
3. Pronat që dalin jashtë Planit të Vendosjes, sipas shkronjës “c”, të pikës 1, të nenit 23/2, jepen me vendim të Këshillit të Ministrave, me propozim të ministrit për mbrojtjen dhe atij të ministrit për ekonominë, duke ruajtur kapacitetet operacionale, nëpërmjet kompensimit, shkëmbimit të pasurive të paluajtshme, sipas legjislacionit në fuqi.
4. Kriteret, procedurat, format dhe mënyrat e administrimit, dhënies me qira, enfiteozë, përdorim të dyfishtë apo kontrata të tjera të pronave në administrim të Ministrisë së Mbrojtjes përcaktohen me vendim të Këshillit të Ministrave.”

**Neni 9**

**Nxjerrja e akteve nënligjore**

Në pikën 1, të nenit 24 bëhen shtesat dhe ndryshimet, si më poshtë vijon:

a) fjala “...dhe” dhe fjala “..si dhe” shfuqizohen;

b) pas fjalës “i”, shtohet togfjalëshi “..dhe “j”;

c) pas togfjalëshit “...nenit 15”, shtohet togfjalëshi “..si dhe pikës 4, të nenit 23/3”.

**Neni 10**

**Hyrja në fuqi**

Ky ligj hyn në fuqi 15 ditë pas botimit në Fletoren Zyrtare.

**KRYETARI**

**Elisa Spiropali**